52 
ORCII IDEAE. 
dimidium usque inferne in pseudobulbum elongatum cylindraceum laevem viridem incras¬ 
sati, teretiusculi, striati, supra sulco profunde exsculpti. Folia 4—5 poli., 2^-—4 poli, lata, 
lato-elliptica, acuta, basi subconduplicata ac vulgo inaequalius in petiolum contracta, 
curvinervia, nervis septenis novenisve subtus prominentibus, in his trinis quinisve mediis 
fortioribus supra basin convergentibus. Scapi juxta pseudobulbos orti, solitarii, pedem su¬ 
perantes, erecti, teretes, puberes, a basi inde usque ultra medium vaginulis subquinis 
distantibus tubulosis ore oblique truncatis emarcidis obsessi, superne bracteati, racemum 
simplicem laxiflorum exhibentes. Bracteae semipollicares, alternae, vagae, semilanceolatae, 
acuminatissimae, primo falcato-incurvae, deinde patentes, coriaceae, concavae, extus pube 
brevissima aspersae. Flores pedicellati, erecti, in virginitate oblique-ovoidei, acuminati, 
dense puberes, expansi fere pollicares, ut videtur, lutei. Perigonii phylla exteriora lanceolata, 
acuminata, subcoriacea, apice crassiora et obsolete carinata, extus pubera, intus laevigata; 
lateralia aliquanto latiora, reflexa, nervis quinis fortioribus binisque teneris, ut probabile, 
in siccis tantum conspicuis distincta; posticum quinquenervium cum duobus phyllis inte¬ 
rioribus angustioribus aliquanto brevioribus lineari-falcatis glabris supra gynostemium for- 
nicato-connivens. Labellum phylla interiora longitudine fere adaequans, cum basi gynostemii 
porrecta brevissime saccatum, basi saccata in medio crassiore et carinata, ut contacto labello 
pars sacculi lateralis tenuior membranosa utrinque inflectatur atque adeo limbus ovatus 
acuminatus elastice reclinetur. Gynostemium ovario suboblique exsertum, leviter curvatum, 
antice ad basin in gibberem brevem basi labelli accretum porrectum, semiteres, dorso gib¬ 
bum, antice plano-depressum, obtusissimum, in apice recipiendae antherae profunde excavatum, 
margine posteriore androclinii obsoletissime emarginatum. Anthera terminalis, intramarginalis, 
cucullata, extus convexa, carnosula, intus loculamentis binis lineari-oblongis parallelis 
membranaceis bilocellatis. Pollinia ut in superiore. Ovarium cylindrico-clavatum, sulcatum, 
inferne subtortum, ut pedicelli et rhachis communis pubescentia brevi densa fusca. 
Sect. II. Caulescentes, foliis vaginantibus distichis. 
4 PLOCOGLOTTIS DILATATA. 
P. foliis lanceolatis trinerviis; labelli limbo dilatato-spathulato acuto. Bl. Mus. Bot. 
I. 47. n°. 115. 
Habit. In regionibus montanis provinciae javanicae Bantam prope flumina inter saxa trachytica musco oblita, veluti in 
vicinia sepulcrorum, quae religiose a Badhuis coluntur, ubi eam nonnisi sterilem indagavi. Florentem mense Novembri 
in (bilem provincia ad cataractam Satah invenit div. Van Hasselt, cujus frustra annotata de hac planta in relictis ab 
eo manuscriptis quaesivi. 
Descr. Rhizoma elongatum, repens, crassitie digiti mediocris, carnosum, annulari-cicatrisatum, 
fibris radicalibus multis satis crassis vermicularibus tomentosis. Caules complures, unilate¬ 
rales, erecti, 1 \ —2| ped., e basi incrassata teretiusculi, carnosi, glabri, inferne vaginis 
alternis remotis arcte tubulosis membranaceis cito aridis in fibras persistentes solutis cincti, 
superne foliosi. Folia 7—9 poli., 1 f—2 poli, lata, alterna, disticha, in basi vaginante 
sessilia, distorta , lanceolata, longe acuminata, basi oblique attenuata, trinervia, membranacea , 
glabra, saturate viridia, subtus pallidiora. Scapi e basi caulium, eosque superantes, solitarii, 
erecti, racemos elongatos rectos simplices laxifloros longissime pedunculatos referentes, inferne 
teretes, fistulosi, caulium instar distanter vaginati et hic colore schistaceo, superne inter 
bracteas lineari-lanceolatas concavas patentes angulosi, puberes, ex virenti sensim in plum¬ 
beum colorem vergentes. .Flores lutei, puniceo-variegati. Perigonii phylla subaequilonga, 
acuta; exteriora latiora, crassiora, ovato-lanceolata, extus pubera, anteriora duo labello 
subopposita inaequilatera, patula; interiora lineari-falcata, ima oblique labellum versus 
producta, utrinque glabra. Labellum erecto-patens, phylla perigonii fere aequans, ad basin 
angustatam carinatam ungui gynostemii parum porrecto expansionibus membranaceis mar¬ 
ginibus continuis connexum, superne in limbum lato-spathulatum acutum patentem pro- 
